ประกาศกรมวิชาการเกษตรเรื่องเงื่อนไขการนำเข้าผลเมลอนสดจากสาธารณรัฐเกาหลีพ.ศ. ๒๕๖๑ กรมวิชาการเกษตรได้วิเคราะห์ความเสี่ยงศัตรูพืชของผลเมลอนสดนำเข้าเพื่อการค้าจากสาธารณรัฐเกาหลีเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๕ ประกอบกับมาตรา ๒๖ มาตรา ๒๗ มาตรา ๒๘ มาตรา ๓๓ มาตรา ๓๗ และมาตรา ๔๐ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลเมลอนสดเพื่อการค้าจากสาธารณรัฐเกาหลี ดังต่อไปนี้ข้อ ๑ ประกาศนี้เรียกว่าประกาศกรมวิชาการเกษตร เรื่อง เงื่อนไขการนำเข้าผลเมลอนสดจากสาธารณรัฐเกาหลีพ.ศ. ๒๕๖๑ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ชนิดพืชที่อนุญาตผลเมลอนสด (melon, Cucumis melo)ข้อ ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลเมลอนสดจากสาธารณรัฐเกาหลีปรากฏตามเอกสารแนบท้ายประกาศนี้ข้อ ๕หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ สาธารณรัฐเกาหลี คือ Animal and Plant Quarantine Agency (APQA) ได้รับมอบหมายให้เป็นองค์กรอารักขาพืชแห่งชาติ(National Plant Protection Organization) อย่างเป็นทางการของสาธารณรัฐเกาหลีซึ่งต่อไปในประกาศนี้จะเรียกว่า NPPOข้อ ๖ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งผลเมลอนสดมาจากเมืองท่าแห่งหนึ่งในสาธารณรัฐเกาหลีไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๘ แหล่งปลูกผลเมลอนสดต้องเป็นผลผลิตจากสาธารณรัฐเกาหลีและมาจากพื้นที่ซึ่ง NPPO กำหนดให้เป็นแหล่งปลูกสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออกข้อ ๙ ข้อกำหนดสำหรับการผลิต๙.๑ ผลเมลอนสดสำหรับส่งออกไปยังราชอาณาจักรไทยต้องปลูกเฉพาะในโรงเรือนที่มีการป้องกันศัตรูพืชและจดทะเบียนโรงเรือนกับNPPO โดย NPPO ต้องมอบบันทึกรายละเอียดการจดทะเบียนโรงเรือนให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงเรือนให้เสร็จสิ้นก่อนเริ่มการส่งออก๙.๒เกษตรกรเจ้าของสถานที่ผลิตที่จดทะเบียนต้องมีการบริหารจัดการศัตรูพืชแบบผสมผสานเพื่อมั่นใจว่าศัตรูพืชกักกันของราชอาณาจักรไทยได้รับการจัดการอย่างเหมาะสมเกษตรกรต้องมีกิจกรรมการควบคุมศัตรูพืชในสถานที่และต้องเก็บรักษาบันทึกการตรวจติดตามศัตรูพืชและกิจกรรมการควบคุมศัตรูพืชและต้องตรวจสอบได้เมื่อได้รับการร้องขอ๙.๓ NPPO ต้องติดตามตรวจสอบศัตรูพืชในโรงเรือนอย่างสม่ำเสมอNPPO ต้องตรวจสอบโรงเรือนและต้นพืชรวมถึงส่วนของผล โดยดำเนินการเป็นช่วง ๆ ระยะเวลาห่างกันไม่เกิน ๒ สัปดาห์เริ่มตั้งแต่ระยะติดผลจนสิ้นสุดระยะเก็บเกี่ยว๙.๔ NPPO ต้องติดตั้งและดูแลรักษากับดักแมคเฟล (McPhail trap) (หรือชนิดที่คล้ายคลึงกัน)กับเหยื่อล่อโปรตีนที่ได้รับการรับรองสำหรับศัตรูพืชที่เกี่ยวข้องเพื่อเฝ้าติดตามแมลงวันผลไม้ pumpkin fruit fly (PFF) (Bactrocera depressa) ในโรงเรือนเริ่มตั้งแต่ระยะติดผลจนสิ้นสุดระยะเก็บเกี่ยวจำนวนกับดักแมลงที่ติดตั้งต้องเป็นไปตามข้อกำหนดดังนี้ สำหรับโรงเรือนขนาดพื้นที่เล็กกว่า๐.๒ เฮกตาร์ ต้องติดตั้งกับดักแมลงจำนวน ๒ กับดัก โรงเรือนขนาดพื้นที่ ๐.๒ ถึง ๐.๕เฮกตาร์จานวน ๓ กับดัก โรงเรือนขนาดพื้นที่ใหญ่กว่า ๐.๕ ถึง ๑ เฮกตาร์ จำนวน ๔กับดักและโรงเรือนที่ขนาดพื้นที่ใหญ่กว่า ๑ เฮกตาร์ ต้องวางกับดักแมลง จำนวน ๔กับดักต่อเฮกตาร์๙.๕ NPPO ต้องตรวจสอบกับดักแมลงทั้งหมดทุก ๆ ๒ สัปดาห์ถ้าพบแมลง PFF แม้แต่ ๑ ตัว ต้องถอนการจดทะเบียนโรงเรือนนั้นจนกว่าข้อมูลที่ได้จากกับดักแมลงแสดงให้เห็นว่าแมลงถูกกำจัดหมดสิ้นไปแล้วข้อ ๑๐ ข้อกำหนดสำหรับโรงคัดบรรจุผลไม้๑๐.๑ ผลเมลอนสดสำหรับส่งออกไปยังราชอาณาจักรไทยต้องบรรจุในโรงคัดบรรจุผลไม้ที่มีการป้องกันศัตรูพืชและจดทะเบียนไว้กับNPPO ต้องมอบบันทึกรายละเอียดการจดทะเบียนโรงคัดบรรจุผลไม้ให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงคัดบรรจุผลไม้ให้เสร็จสิ้นก่อนเริ่มการส่งออก๑๐.๒ โรงคัดบรรจุผลไม้ที่จดทะเบียนต้องนำผลเมลอนสดมาจากโรงเรือนที่จดทะเบียนในแหล่งปลูกที่กำหนดเท่านั้น ทั้งนี้ เพื่อให้สามารถดำเนินการทวนสอบย้อนกลับแหล่งที่มาได้อย่างรวดเร็วต้องเก็บบันทึกรายชื่อของเกษตรกรเจ้าของสถานที่ผลิตซึ่งส่งออกผลไม้ไปยังราชอาณาจักรไทยและต้องมอบข้อมูลเหล่านี้ให้แก่ NPPO และกรมวิชาการเกษตรเมื่อได้รับการร้องขอ๑๐.๓ โรงคัดบรรจุผลไม้ต้องจัดทำเอกสารมาตรฐานการปฏิบัติงานซึ่งแสดงรายละเอียดขั้นตอนเกี่ยวกับการคัดขนาด การจัดการ และการบรรจุ๑๐.๔ NPPO ต้องดำเนินการตรวจสอบระบบของโรงคัดบรรจุผลไม้ก่อนจดทะเบียนโรงคัดบรรจุผลไม้นั้นและต้องตรวจสอบระบบเป็นประจำทุกปีโรงคัดบรรจุผลไม้ต้องรับผิดชอบในการเก็บรักษาข้อมูลต่าง ๆ ทั้งหมด๑๐.๕ การตรวจผลเมลอนสดว่าปราศจากศัตรูพืชกักกันต้องดำเนินการภายในโรงคัดบรรจุผลไม้ที่จดทะเบียนข้อ ๑๑ ข้อกำหนดสำหรับบรรจุภัณฑ์และฉลาก๑๑.๑ ต้องบรรจุผลเมลอนสดในบรรจุภัณฑ์ซึ่งใหม่และสะอาดเท่านั้นและต้องปราศจากแมลงที่มีชีวิต ดิน ทรายและไม่มีการปะปนของชิ้นส่วนของพืชอื่น เช่น ใบ กิ่งก้าน เมล็ด เศษซากพืชเป็นต้น หรือสิ่งอื่นใดที่มีศักยภาพนำพาศัตรูพืชกักกันได้๑๑.๒ ต้องป้องกันผลเมลอนสดจากการเข้าทำลายของศัตรูพืชตั้งแต่เก็บเกี่ยวจนกระทั่งส่งออกในขณะที่ขนย้ายไปโรงคัดบรรจุผลไม้และกำลังรอการบรรจุต้องคลุมผลเมลอนสดที่พึ่งเก็บเกี่ยวด้วยพลาสติกหรือผ้าตาข่ายที่มีรูขนาดเล็กกันแมลง โดยต้องบรรจุผลผลิตในบรรจุภัณฑ์ให้แล้วเสร็จภายใน ๒๔ ชั่วโมง หลังการเก็บเกี่ยวและบรรจุภัณฑ์ต้องเป็นไปตามข้อกำหนดข้อใดข้อหนึ่ง ดังต่อไปนี้(๑) ต้องบรรจุในบรรจุภัณฑ์ซึ่งไม่มีรูเปิด หรือ(๒) ต้องบรรจุในถุงตาข่ายแล้วจึงบรรจุในบรรจุภัณฑ์ขนาดของตาข่ายแต่ละรูต้องมีเส้นผ่าศูนย์กลางไม่เกิน ๑.๖ มิลลิเมตร หรือ(๓)ต้องบรรจุในบรรจุภัณฑ์เมื่อปิดสนิทแล้วต้องปิดช่องระบายอากาศทั้งหมดบนบรรจุภัณฑ์ด้วยตาข่ายขนาดของตาข่ายแต่ละรูต้องมีเส้นผ่าศูนย์กลางไม่เกิน ๑.๖ มิลลิเมตรหรือ(๔)ต้องบรรจุในบรรจุภัณฑ์ที่มัดรวมกันหรือมัดรวมกันแล้ววางบนแท่นวางต้องห่อหุ้มบรรจุภัณฑ์ทั้งหมดด้วยตาข่ายหรือพลาสติกถ้าใช้ตาข่ายขนาดของตาข่ายแต่ละรูต้องมีเส้นผ่าศูนย์กลางไม่เกิน ๑.๖ มิลลิเมตรการป้องกันเหล่านี้ต้องคงสภาพเดิมจนกว่าสินค้านั้นจะเข้ามาในราชอาณาจักรไทย๑๑.๓ ต้องแสดงข้อมูลที่จำเป็นบนบรรจุภัณฑ์เพื่อให้การทวนสอบย้อนกลับแหล่งที่มาเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่- ผลิตผล หรือผลผลิตของเกาหลี- ชื่อบริษัทส่งออก- ชื่อผลไม้- หมายเลขทะเบียนโรงคัดบรรจุผลไม้- หมายเลขทะเบียนแหล่งผลิต๑๑.๔ในกรณีส่งออกผลเมลอนสดมายังราชอาณาจักรไทยโดยบรรจุในบรรจุภัณฑ์แยกเป็นกล่องไม่ได้มัดรวมกันต้องมีข้อความต่อไปนี้ EXPORT TO THAILAND ปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ดีในกรณีบรรจุในบรรจุภัณฑ์ที่ถูกมัดรวมกันวางบนแท่นวางในตู้ขนส่งสินค้าอนุญาตให้มีข้อความต่อไปนี้EXPORT TO THAILAND ปรากฏอย่างชัดเจนบนแต่ละด้านได้๑๑.๕ ผลเมลอนสดที่จะส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ ๑๒ การตรวจสอบก่อนการส่งออกสินค้า๑๒.๑ กรมวิชาการเกษตรต้องตรวจสอบผลเมลอนสดทั้งหมดภายใต้การดำเนินการตรวจสอบก่อนการส่งออกสินค้าโดย NPPO ต้องส่งหนังสืออย่างเป็นทางการพร้อมแนบบัญชีรายชื่อโรงเรือนที่จดทะเบียนต่อกรมวิชาการเกษตรเพื่อขอให้กรมวิชาการเกษตรส่งพนักงานเจ้าหน้าที่เพื่อตรวจสอบสินค้าโดยต้องส่งหนังสือดังกล่าวล่วงหน้าไม่น้อยกว่าหนึ่งเดือน ก่อนที่จะเริ่มต้นดำเนินการตรวจสอบก่อนการส่งออกสินค้า๑๒.๒ ค่าใช้จ่ายทั้งหมดที่เกี่ยวข้องกับการตรวจสอบก่อนการส่งออกสินค้าซึ่งดำเนินการโดยกรมวิชาการเกษตรนั้น สาธารณรัฐเกาหลีต้องเป็นผู้รับผิดชอบค่าใช้จ่ายข้อ ๑๓ การตรวจส่งออก๑๓.๑ ก่อนที่จะเริ่มส่งออกทุกปีพนักงานเจ้าหน้าที่ของกรมวิชาการเกษตรจะตรวจสอบโรงเรือน โรงคัดบรรจุข้อมูลการติดตามแมลง PFF ข้อมูลการดักจับแมลงและรายงานการตรวจสอบของเจ้าหน้าที่ NPPO๑๓.๒ เจ้าหน้าที่ของ NPPO และพนักงานเจ้าหน้าที่ของกรมวิชาการเกษตรต้องร่วมกันตรวจสอบผลเมลอนสดสำหรับส่งออกถ้ามีผลเมลอนสดจำนวนน้อยกว่า ๑,๐๐๐ ผล ต้องเก็บตัวอย่างตรวจจำนวน๔๕๐ ผล หรือตรวจทั้งหมด ถ้ามีจำนวนเท่ากับหรือมากกว่า ๑,๐๐๐ผล ต้องเก็บตัวอย่างตรวจจำนวน ๖๐๐ ผล๑๓.๓ ผลเมลอนสดที่ส่งออกไปยังราชอาณาจักรไทยต้องปราศจากศัตรูพืชกักกันตามที่ระบุไว้ในเอกสารแนบท้ายประกาศนี้๑๓.๔ ในกรณีตรวจพบศัตรูพืชกักกันที่ระบุไว้ในเอกสารแนบท้ายประกาศนี้ต้องดำเนินมาตรการดังต่อไปนี้๑๓.๔.๑ ถ้าตรวจพบแมลง PFF ระยะหนึ่งระยะใดที่มีชีวิตในระหว่างการตรวจส่งออก ต้องปฏิเสธการรับรองผลเมลอนสดสำหรับส่งออกไปยังราชอาณาจักรไทยแต่อย่างไรก็ตามผลเมลอนสดที่ได้ผ่านการตรวจส่งออกและได้รับใบรับรองสุขอนามัยพืชแล้วอนุญาตให้ส่งออกไปยังราชอาณาจักรไทยได้ผลเมลอนสดจากโรงเรือนที่พบแมลง PFF เข้าทำลายต้องไม่ได้รับการรับรองเพื่อส่งออกไปยังราชอาณาจักรไทยตลอดฤดูกาลส่งออกนั้น๑๓.๔.๒ ในกรณีตรวจพบศัตรูพืชกักกันอื่น ๆ ที่มีชีวิตนอกเหนือจากแมลง PFF ต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด)หรือปฏิเสธการส่งออก๑๓.๕ในกรณีตรวจไม่พบศัตรูพืชกักกันที่ระบุไว้ในเอกสารแนบท้ายประกาศนี้เจ้าหน้าที่ของ NPPO ออกใบรับรองสุขอนามัยพืชและพนักงานเจ้าหน้าที่ของกรมวิชาการเกษตรจะลงนามบนพื้นที่ว่างของใบรับรองสุขอนามัยพืชข้อ ๑๔ การรับรองสุขอนามัยพืช๑๔.๑ ต้องมีใบรับรองสุขอนามัยพืชซึ่งออกให้โดย NPPO กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้The consignment of melon fruit was produced and prepared for export accordance with the conditions for import of melon fruit from Korea to Thailand.๑๔.๒ ในกรณีขนส่งทางน้ำต้องระบุหมายเลขตู้ขนส่งสินค้าและหมายเลขผนึกปิดตู้ขนส่งสินค้าในใบรับรองสุขอนามัยพืชข้อ ๑๕ การตรวจนำเข้า๑๕.๑ เมื่อผลเมลอนสดมาถึงด่านนำเข้าในราชอาณาจักรไทย การตรวจนำเข้าจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๕.๒ สินค้าที่ส่งมอบทั้งหมดต้องปราศจากแมลงที่มีชีวิตอาการของโรคพืช เมล็ดพืชที่ปนเปื้อน ดิน ขยะ และเศษซากอื่น ๆ เมื่อมาถึงราชอาณาจักรไทย๑๕.๓พนักงานเจ้าหน้าที่จะเก็บตัวอย่างผลเมลอนสดและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลไม้ไว้จนกว่าจะทราบผลจากห้องปฏิบัติการ๑๕.๔ ถ้ามีผลเมลอนสดจำนวนน้อยกว่า ๑,๐๐๐ผล ต้องเก็บตัวอย่างตรวจจำนวน ๔๕๐ ผล หรือตรวจทั้งหมด ถ้ามีจำนวนเท่ากับหรือมากกว่า๑,๐๐๐ ผล ต้องเก็บตัวอย่างตรวจจำนวน ๖๐๐ ผล๑๕.๕ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ระหว่างการตรวจนำเข้าผลเมลอนสดต้องดำเนินการตามมาตรการ ดังต่อไปนี้๑๕.๕.๑ ถ้าตรวจพบแมลง PFF ระยะหนึ่งระยะใดที่มีชีวิตผลเมลอนสดต้องส่งกลับหรือทำลาย โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ NPPO ทราบถึงการไม่ปฏิบัติตามข้อกำหนดโดยทันทีหลังจากนั้น NPPO ต้องระงับการให้การรับรองผลเมลอนสดจากโรงเรือนที่พบแมลงPFF เข้าทำลายเพื่อส่งออกไปยังราชอาณาจักรไทยตลอดฤดูกาลส่งออกนั้น๑๕.๕.๒ ถ้าตรวจพบศัตรูพืชกักกันชนิดอื่น ๆ ที่มีชีวิตนอกเหนือจากแมลงPFF ผลเมลอนสดต้องส่งกลับ ทำลาย หรือกำจัดศัตรูพืชด้วยวิธีที่เหมาะสม(ถ้ามีวิธีการกำจัด) โดยผู้นำเข้าต้องเป็นผู้รับผิดชอบค่าใช้จ่าย๑๕.๖ในกรณีตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารแนบท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทยต้องกำจัดศัตรูพืชเหล่านั้นด้วยวิธีที่เหมาะสม(ถ้ามีวิธีการกำจัด) ส่งกลับ หรือทำลาย โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๕.๗ กรมวิชาการเกษตรมีสิทธิสั่งให้ส่งผลเมลอนสดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายถ้าพบกรณีใดกรณีหนึ่งดังต่อไปนี้เกิดขึ้น๑๕.๗.๑ ประตูตู้ขนส่งสินค้าปิดไม่สนิท๑๕.๗.๒ ผนึกปิดตู้ขนส่งสินค้าถูกทำลาย หรือถูกสับเปลี่ยนหรือหมายเลขไม่ตรงตามที่ระบุไว้ในใบรับรองสุขอนามัยพืช๑๕.๗.๓ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์๑๕.๗.๔ บรรจุภัณฑ์ชำรุด และไม่เป็นไปตามข้อกำหนดสำหรับการป้องกันแมลงข้อ ๑๖ การประเมินกระบวนการส่งออก๑๖.๑การส่งออกผลเมลอนสดจากสาธารณรัฐเกาหลีไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกของสาธารณรัฐเกาหลีแล้วเท่านั้นโดยสาธารณรัฐเกาหลีต้องเป็นผู้รับผิดชอบค่าใช้จ่ายทั้งหมด๑๖.๒ ในกรณีที่มีการระงับการนำเข้าหรือการนำเข้าไม่เป็นไปตามที่กำหนดกรมวิชาการเกษตรอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในสาธารณรัฐเกาหลีแล้วแต่กรณี ก่อนจะตัดสินใจอนุญาตให้นำเข้าได้อีกต่อไปโดยสาธารณรัฐเกาหลีต้องเป็นผู้รับผิดชอบค่าใช้จ่ายทั้งหมดประกาศ ณ วันที่ ๒๙ สิงหาคม พ.ศ. ๒๕๖๑สุวิทย์ ชัยเกียรติยศอธิบดีกรมวิชาการเกษตรเอกสารแนบท้าย๑. รายชื่อศัตรูพืชกักกันของผลเมลอนสดจากสาธารณรัฐเกาหลีแนบท้ายประกาศกรมวิชาการเกษตรเรื่อง เงื่อนไขการนำเข้าผลเมลอนสดจากสาธารณรัฐเกาหลี พ.ศ. ๒๕๖๑(ดูข้อมูลจากภาพกฎหมาย)พัชรภรณ์/จัดทำ๘กุมภาพันธ์ ๒๕๖๒[๑] ราชกิจจานุเบกษา เล่ม ๑๓๕/ตอนพิเศษ๒๓๙ ง/หน้า ๓๘/๒๗ กันยายน ๒๕๖๑